title: 2016 m. liepos 18 d. Tarybos sprendimas (BUSP) 2016/1173, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai

text:
19.7.2016

               LT

               Europos Sąjungos oficialusis leidinys

               L 193/108

         TARYBOS SPRENDIMAS (BUSP) 2016/1173
   2016 m. liepos 18 d.
   kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. gruodžio 20 d. Taryba priėmė Sprendimą 2010/788/BUSP (1);

               (2)

               2016 m. birželio 23 d. Jungtinių Tautų Saugumo Taryba priėmė Rezoliuciją 2293 (2016) dėl Kongo Demokratinės Respublikos (KDR). Šia rezoliucija numatyti tam tikri ginklų embargui taikomų išimčių daliniai pakeitimai ir įtraukimo į asmenų, kuriems taikomi keliavimo apribojimai ir kurių lėšos yra įšaldomos, sąrašą kriterijų, kaip nustatyta Jungtinių Tautų Saugumo Tarybos rezoliucijoje 1807 (2008), daliniai pakeitimai;

               (3)

               šiems pakeitimams įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/788/BUSP iš dalies keičiamas taip:

               1)

               2 straipsnio 1 dalis iš dalies keičiama taip:

                           a)

                           c punktas pakeičiamas taip:

                                       „c)

                                       žudyti nepritaikytos karinės įrangos, skirtos tik humanitariniams tikslams ar apsauginiam naudojimui, tiekimui, pardavimui ar perdavimui, ir su tokia žudyti nepritaikyta karine įranga susijusios techninės pagalbos ir mokymo teikimui, kai apie tai iš anksto pranešama Sankcijų komitetui, įsteigtam pagal JT ST rezoliuciją 1533 (2004) (toliau – Sankcijų komitetas)“;

                           b)

                           papildoma šiuo punktu:

                                       „e)

                                       kitam ginklų ir su jais susijusių reikmenų pardavimui ir (arba) tiekimui, arba pagalbos arba personalo teikimui, kai tai iš anksto yra patvirtinęs Sankcijų komitetas.“;

               2)

               3 straipsnis iš dalies keičiamas taip:

                           a)

                           e punktas pakeičiamas taip:

                                       „e)

                                       veiksmų KDR, kuriais pažeidžiamos žmogaus teisės arba atitinkamai tarptautinė humanitarinė teisė, įskaitant prieš civilius nukreiptus veiksmus, įskaitant žudymą ir žalojimą, žaginimą ir kitokį seksualinį smurtą, grobimą, priverstinį perkėlimą ir išpuolius prieš mokyklas ir ligonines, planavimą, vadovavimą šiems veiksmams arba dalyvavimą juose;“;

                           b)

                           g punktas pakeičiamas taip:

                                       „g)

                                       asmenų ar subjektų, įskaitant ginkluotas grupuotes ar nusikaltėlių tinklus, kurie dalyvauja destabilizavimo veikloje KDR neteisėtai naudodami gamtos išteklius arba jais prekiaudami, įskaitant auksą ar laukinės gamtos išteklius ir laukinės gamtos išteklių produktus, rėmimą;“.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. liepos 18 d.

            Tarybos vardu

            Pirmininkė

         F. MOGHERINI

      (1)  2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010 12 21, p. 30).


title: 2010/703/ES: 2010 m. lapkričio 18 d. Valstybių narių vyriausybių atstovų sprendimas dėl Bendrojo Teismo teisėjo skyrimo

text:
23.11.2010

               LT

               Europos Sąjungos oficialusis leidinys

               L 306/76

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2010 m. lapkričio 18 d.
   dėl Bendrojo Teismo teisėjo skyrimo
   (2010/703/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   kadangi:

               (1)

               Pagal Sutarčių nuostatas kas trejus metus turėtų būti keičiama dalis Bendrojo Teismo teisėjų. Laikotarpiui nuo 2010 m. rugsėjo 1 d. iki 2016 m. rugpjūčio 31 d. reikėjo skirti keturiolika Bendrojo Teismo teisėjų.

               (2)

               Sprendimais 2010/362/ES (1), 2010/400/ES (2) ir 2010/629/ES (3) valstybių narių Vyriausybių atstovų konferencija pirmiau nurodytam laikotarpiui paskyrė trylika Bendrojo Teismo teisėjų.

               (3)

               Kol bus užbaigta teisėjo skyrimo į likusią laisvą vietą procedūra pagal Sutarties dėl Europos Sąjungos veikimo nuostatas, Valeriu CIUCĂ, paskirtas teisėju 2007 m. sausio 1 d., toliau eina pareigas po 2010 m. rugpjūčio 31 d.

               (4)

               Rumunijos Vyriausybė pasiūlė Andrei POPESCU kandidatūrą Bendrojo Teismo teisėjo pareigoms užimti. Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl šio kandidato tinkamumo eiti Bendrojo Teismo teisėjo pareigas.

               (5)

               Todėl reikėtų paskirti Bendrojo Teismo teisėją laikotarpiui nuo 2010 m. lapkričio 26 d. iki 2016 m. rugpjūčio 31 d.,

         PRIĖMĖ ŠĮ SPRENDIMĄ:
   1 straipsnis
   Andrei POPESCU skiriamas Bendrojo Teismo teisėju laikotarpiui nuo 2010 m. lapkričio 26 d. iki 2016 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. lapkričio 18 d.

            Tarybos vardu

            Pirmininkas

         J. DE RUYT

      (1)  OL L 163, 2010 6 30, p. 41.

      (2)  OL L 186, 2010 7 20, p. 29.

      (3)  OL L 278, 2010 10 22, p. 29.


title: 2017 m. balandžio 27 d. Europos Parlamento sprendimas (ES) 2017/1701 dėl Europos mokymo fondo 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/288

         EUROPOS PARLAMENTO SPRENDIMAS (ES) 2017/1701
   2017 m. balandžio 27 d.
   dėl Europos mokymo fondo 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos mokymo fondo 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2015 finansinių metų metinių ataskaitų kartu su Fondo atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Fondas įvykdė 2015 finansinių metų biudžetą (05873/2017 – C8-0057/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (4), ypač į jo 17 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (5) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8-0118/2017),

               1.

               pritaria Europos mokymo fondo 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos mokymo fondo direktorei, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 168.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 354, 2008 12 31, p. 82.

      (5)  OL L 328, 2013 12 7, p. 42.


title: Prašymas atšaukti Mareko Sivieco imunitetą 2009 m. spalio 20 d. Europos Parlamento sprendimas dėl prašymo atšaukti Mareko Sivieco imunitetą (2009/2067(IMM))

text:
30.9.2010

               LT

               Europos Sąjungos oficialusis leidinys

               CE 265/31

         2009 m. spalio 20 d., antradienisPrašymas atšaukti Mareko Sivieco imunitetą
   P7_TA(2009)0050
   2009 m. spalio 20 d. Europos Parlamento sprendimas dėl prašymo atšaukti Mareko Sivieco imunitetą (2009/2067(IMM))
   2010/C 265 E/08

      Europos Parlamentas,
   atsižvelgdamas į 2006 m. rugsėjo 27 d. Lenkijos generalinio prokuroro prašymą atšaukti Mareko Sivieco imunitetą, paskelbtą per 2008 m. balandžio 10 d. plenarinį posėdį,
   susipažinęs su Mareko Sivieco paaiškinimais, pateiktais pagal Darbo tvarkos taisyklių 7 straipsnio 3 dalį,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į 1964 m. gegužės 12 d. ir 1986 m. liepos 10 d. Europos Bendrijų Teisingumo Teismo sprendimus (1),
   atsižvelgdamas į 1997 m. balandžio 2 d. Lenkijos Respublikos Konstitucijos 105 straipsnį,
   atsižvelgdamas į 1996 m. gegužės 9 d. Lenkijos įstatymo dėl Seimo ir Senato narių mandatų vykdymo 7b straipsnio 1 dalį,
   atsižvelgdamas į Darbo tvarkos taisyklų 6 straipsnio 2 dalį ir 7 straipsnį,
   atsižvelgdamas į Teisės reikalų komiteto išvadas (A7–0030/2009),

               A.

               kadangi Marekui Siviecui pareikštas privatus kaltinimas,

               B.

               kadangi iš to, kad kaltinimas pareikštas per rinkimų kampaniją praėjus trejiems metams po tariamo nusižengimo įvykdymo ir iš akivaizdžiai politinių privataus kaltintojo tikslų, kuriuos visų pirma patvirtina pastarojo asmens Parlamento Pirmininkui pateikti dokumentai ir tai, kad, jo teigimu, jis atstovauja M. Sivieco viešajai veiklai apskritai prieštaraujantiems Lenkijos piliečiams, leidžia daryti prielaidą, jog aptariamos baudžiamosios bylos iškėlimas yra fumus persecutionis, nes yra pakankamai svarių priežasčių teigti, kad veiksmų prieš M. Siviecą ėmėsi politinis oponentas, kurio pagrindinis tikslas - pakenkti M. Sivieco, kaip Europos Parlamento nario, veiklai,

               1.

               nusprendžia neatšaukti Mareko Sivieco imuniteto;

               2.

               paveda Pirmininkui nedelsiant perduoti šį sprendimą ir atsakingo komiteto išvadas atitinkamai Lenkijos Respublikos valdžios institucijai.

      (1)  Byla 101/63 Wagner prieš Fohrmann ir Krier, 1964, Rink., p. 195, ir Byla 149/85 Wybot prieš Faure ir kt., 1986, Rink., p.2391.


title: 2011/477/ES: 2011 m. liepos 27 d. Komisijos sprendimas dėl saugos reikalavimų, kurie pagal Europos Parlamento ir Tarybos direktyvą 2001/95/EB turi būti įtraukti į Europos standartus, atsižvelgiant į vidaus žaliuzių, grotuotų langų apdangalų ir saugos įtaisų keliamą tam tikrą pavojų vaikams  Tekstas svarbus EEE

text:
28.7.2011

               LT

               Europos Sąjungos oficialusis leidinys

               L 196/21

         KOMISIJOS SPRENDIMAS
   2011 m. liepos 27 d.
   dėl saugos reikalavimų, kurie pagal Europos Parlamento ir Tarybos direktyvą 2001/95/EB turi būti įtraukti į Europos standartus, atsižvelgiant į vidaus žaliuzių, grotuotų langų apdangalų ir saugos įtaisų keliamą tam tikrą pavojų vaikams
   (Tekstas svarbus EEE)
   (2011/477/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               pagal Direktyvos 2001/95/EB 3 straipsnio 2 dalį gaminys laikomas saugiu, jei jis atitinka savanoriškus nacionalinius standartus, kuriais perkeliami Europos standartai ir į kuriuos nuorodos paskelbtos Europos Sąjungos oficialiajame leidinyje;

               (2)

               šiuos Europos standartus turi nustatyti Europos standartizacijos įstaigos, remdamosi Komisijos nustatytais specialiaisiais saugos reikalavimais;

               (3)

               daugelis namų turi žaliuzes ir kitas užuolaidas su virvėmis, kurios naudojamos užuolaidai pakelti ar nuleisti (reguliavimo virvė) arba jų skirtingoms dalims sujungti (vidinė virvė). Šios virvės kelia vaikams pasismaugimo pavojų, kadangi gali susidaryti kilpos ir vaikai gali jose įsipainioti žaisdami šalia lango. Vaikai taip pat gali lipti ant palangių ar baldų norėdami pasiekti virves. Nelaimingi atsitikimai galimi ir tada, kai lovos ar lopšiai yra prie langų, o vaikai gali pasiekti virves;

               (4)

               1998 m. dėl langų žaliuzių kilpų ar užuolaidų virvių sukeltų traumų 15 Europos Sąjungos valstybių narių ligoninėse buvo hospitalizuoti 129 vaikai (2). Manoma, kad Jungtinėje Karalystėje kiekvienais metais vienas ar du vaikai žūna, pasikorę žaliuzių virvėse. Neseniai Komisija buvo informuota apie dešimt mirtinų nelaimingų atsitikimų, dėl kurių žuvo 15–36 mėn. amžiaus vaikai, Airijoje, Suomijoje, Nyderlanduose, Jungtinėje Karalystėje ir Turkijoje 2008–2010 m. Jungtinėse Amerikos Valstijose nuo 1999 m. pranešta apie 119 mirtinų ir 111 vos nesibaigusių mirtimi nelaimingų atsitikimų, susijusių su virvinėmis langų užuolaidomis. Kanadoje nuo 1986 m. dėl tų pačių gaminių įvyko 28 mirtini ir 23 vos nesibaigę mirtimi nelaimingi atsitikimai. Australijoje nuo 2000 m. netyčia pasismaugę žaliuzių virvėse žuvo mažiausiai 10 vaikų (3). Tačiau šie skaičiai parodo ne visą problemos mastą, kadangi apie daugelį tokių nelaimingų atsitikimų nėra pranešama (4);

               (5)

               moksliniai tyrimai rodo, kad daugiausia mirčių dėl žaliuzių virvių sukeltų nelaimingų atsitikimų įvyko miegamuosiuose, o žuvę vaikai buvo nuo 16 iki 36 mėnesių amžiaus. Daugiau kaip pusė taip žuvusių vaikų buvo apie 23 mėnesių amžiaus. Nors tokio amžiaus vaikai labai judrūs, jiems sunku patiems išsilaisvinti, jeigu jie susipainioja virvėse, kadangi jų galva sveria santykinai daugiau nei jų kūnas, palyginti su suaugusiais, o raumenų kontrolė dar nėra visiškai išsivysčiusi. Be to, jų trachėjos dar irgi nėra visiškai išsivysčiusios, yra mažesnės ir ne tokios rigidiškos, kaip suaugusiųjų ir vyresnių vaikų trachėjos, todėl jie gali uždusti greičiau, jeigu jų kaklas yra suspaustas (5);

               (6)

               Europos standarte EN 13120:2009 nustatyti tam tikri vidaus žaliuzių eksploatavimo reikalavimai, įskaitant saugą. Tačiau kai kurie žaliuzių modeliai, susiję su nelaimingais atsitikimais, nepatenka į šio standarto taikymo sritį;

               (7)

               Europos standarte EN 13120:2009 nurodytos rankinės ir elektrinės vidaus žaliuzės, pastarosios reglamentuojamos siejant su 2006 m. gegužės 17 d. Europos Parlamento ir Tarybos direktyva 2006/42/EB dėl mašinų (6). Tačiau šioje direktyvoje nereglamentuojama vaikų sauga pasismaugimo grėsmės atveju ir ji nėra taikoma rankinėms žaliuzėms;

               (8)

               automatizacija gali pašalinti su reguliavimo virve susijusį pavojų, bet tai nepadeda išvengti su vidinėmis virvėmis susijusio pavojaus;

               (9)

               kitos langų užuolaidos su pavojingomis prieinamomis virvėmis vaikams kelia panašų pavojų;

               (10)

               pranešimuose apie su virvėmis susijusius nelaimingus atsitikimus asfiksija nurodoma kaip mirties priežastis. Esamuose su langų užuolaidomis ir žaliuzėmis susijusiuose Europos standartuose nėra nustatyta jokių reikalavimų siekiant išvengti šio pavojaus;

               (11)

               siekdami, kad saugos įtaisai būtų sumontuoti ir būtų sumontuoti teisingai, gamintojai turėtų pagerinti saugos įtaisų ar užuolaidų konstrukciją, kad gaminys nebūtų naudojamas, jeigu saugos įtaisai nėra sumontuoti tinkamai;

               (12)

               todėl būtina nustatyti saugos reikalavimus siekiant užtikrinti, kad vidaus žaliuzės ir kitos virvinės užuolaidos būtų saugios vaikams, pašalinus pavojų pasismaugti ir uždusti dėl jiems prieinamų virvių ir smulkių dalių;

               (13)

               be saugaus virvinių užuolaidų ir žaliuzių eksploatavimo reikalavimų, turi būti parengti ir saugos įtaisų reikalavimai bei informacija apie gaminio saugą;

               (14)

               šiame sprendime nustatytos priemonės yra suderintos su komiteto, sudaryto pagal Direktyvos 2001/95/EB 15 straipsnį, nuomone ir nei Europos Parlamentas, nei Taryba joms neprieštarauja,

         PRIĖMĖ ŠĮ SPRENDIMĄ:
   1 straipsnis
   Šiame sprendime vartojamos šios sąvokų apibrėžtys:
   a)   „vidaus žaliuzės“– tai langus uždengiantys gaminiai, montuojami ant bet kurio vidinio pastato paviršiaus;
   b)   „virvinės langų užuolaidos“– tai gaminiai, naudojami langui uždengti, išskyrus vidaus žaliuzes, kuriose yra prieinamų virvių. Langų užuolaidos gali būti lango išorėje arba tarp dviejų lango stiklų arba prieš langą;
   c)   „pavojinga kilpa“– tai prieinamos virvės, grandinės ar pan., kartu su medžiaga ar be jos, kilpa, kuri pakankamai didelė, kad mažas vaikas galėtų įkišti galvą ar kaklą ir kiltų pasismaugimo grėsmė;
   d)   „saugos įtaisai“– įtaisas ar konstrukcija, apsauganti mažus vaikus nuo pasismaugimo pavojaus, kai, pavyzdžiui, užkertamas kelias pavojingai virvės ar grandinės kilpai susidaryti, pavojinga kilpa išardoma, virvė ar grandinė atpalaiduojama, jeigu susidaro pavojinga kilpa, virvė ar grandinė padaroma neprieinama vaikams, virvėms neleidžiama užsiveržti;
   e)   „prieinamos virvė (-ės), grandinė (-ės), grandinėlė (-ės)“ ar pan.– tai virvė (-ės), grandinė (-ės) grandinėlė (-ės) ar pan., prieinamos iš žaliuzės ar užuolaidos priekio, galo ar šono, ir kurias gali pasiekti ir patraukti mažas vaikas, sukeldamas pasismaugimo pavojų. Aukštis nėra laikomas prieinamumo ribojimu.
   2 straipsnis
   Vidaus žaliuzių, virvinių langų užuolaidų ir saugos įtaisų saugos reikalavimai, kuriuos turi atitikti Europos standartai pagal Direktyvos 2001/95/EB 4 straipsnį, nustatyti šio sprendimo priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2011 m. liepos 27 d.

            Komisijos vardu

            Pirmininkas

         José Manuel BARROSO

      (1)  OL L 11, 2002 1 15, p. 4.

      (2)  http://ec.europa.eu/consumers/reports/rights_child_safety_prod.pdf.

      (3)  http://www.ocba.sa.gov.au/productsafety/warning/blindcords.html.

      (4)  http://www.cpsc.gov/CPSCPUB/PREREL/PRHTML97/97136.html.

      (5)  http://www.rospa.com/about/currentcampaigns/blindcords/.

      (6)  OL L 157, 2006 6 9, p. 24.

      PRIEDAS

         Vidaus žaliuzių, virvinių langų užuolaidų ir saugos įtaisų saugos reikalavimai

      1.   APRĖPTIS
      Saugos reikalavimai, išsamiai išdėstyti šiame dokumente, taikomi visoms vidaus žaliuzėms ir virvinėms langų užuolaidoms, nepriklausomai nuo jų konstrukcijos ir naudotų medžiagų pobūdžio, kaip antai:

                  —

                  žaliuzėms,

                  —

                  ritininėms žaliuzėms,

                  —

                  vertikaliosioms žaliuzėms,

                  —

                  plisuotoms ir korio pavidalo žaliuzėms,

                  —

                  romanetėms (Roman Shades),

                  —

                  austriškoms (Festoon) užuolaidoms,

                  —

                  panelinėms žaliuzėms,

                  —

                  medinėms žaliuzėms,

                  —

                  sukamosioms žaliuzėms.

            Šie reikalavimai taip pat taikomi, jei tai užuolaidos, tinkleliai nuo vabzdžių ir žaliuzės uždarose įstiklintose patalpose, kurios reguliuojamos virvėmis, grandinėmis, grandinėlėmis ar pan. ir yra prieinamos bei gali susidaryti pavojinga kilpa.
      Saugos reikalavimuose turi būti nurodyta, kad jie taikomi vaikams (mažiems vaikams) nuo 0 iki bent 42 mėnesių amžiaus.
      2.   REIKALAVIMAI
      Nustatant vidaus žaliuzių ir virvinių langų užuolaidų eksploatavimo reikalavimus būtina apsvarstyti jų galimas pagrįstai numatyti naudojimo sąlygas ir potencialius pavojus, kuriuos gali sukelti prieinamos vaikams virvė (-ės), grandinė (-ės), grandinėlė (-ės) ar pan.
      Siekiant sumažinti pasismaugimo ir asfiksijos pavojų langų vidaus žaliuzių (ir virvinių langų užuolaidų) konstrukcija turi būti saugi. Siekiant sukurti saugią gaminio konstrukciją turi būti nagrinėjamos visos įmanomos naujausia technologija grindžiamos priemonės, kai gaminys naudojamas bet kurioje pagrįstai įmanomoje numatyti aplinkoje, kur gali patekti arba būti maži vaikai, pavyzdžiui, namuose, viešbučiuose, ligoninėse, bažnyčiose, parduotuvėse, mokyklose, darželiuose ir viešosiose vietose apskritai. Žaliuzės ir langų užuolaidos, montuojamos įstaigose ar bet kurioje kitoje vietoje, kurios pradinė paskirtis gali keistis ir kur gali patekti maži vaikai, taip pat turi atitikti minėtus reikalavimus.
      Vidaus žaliuzės ir virvinės langų užuolaidos, kurių virvė (-ės), grandinė (-ės), grandinėlė (-ės) ar pan. yra prieinamos, turi atitikti šiuos minimalius reikalavimus:

                  1)

                  virvė (-ės), grandinė (-ės), grandinėlė (-ės) ir pan. neturi sudaryti pavojingos kilpos;

                  2)

                  jei gaminio konstrukcija nepašalina pavojingos kilpos susidarymo pavojaus, gaminyje turi būti sumontuoti atitinkami pasismaugimo pavojų iki minimumo sumažinantys saugos įtaisai;

                  3)

                  saugos įtaisai turi būti neatsiejama gaminio dalis;

                  4)

                  saugos įtaisai, kurie nėra neatsiejama gaminio dalis (pavyzdžiui, laikikliai) turi būti sumontuoti iš anksto žaliuzės reguliavimo virvėje (-ėse), grandinėje (-ėse) ar grandinėlėje (-ėse); Be to, ant saugos įtaiso turi būti sumontuotas aiškiai matomas įspėjimas. Įspėjimuose turi būti nurodyta bent tai: „Vaikai gali pasismaugti, jei šis įtaisas nebus sumontuotas. Įdėmiai perskaitykite instrukcijas ir atitinkamai montuokite. Visada naudokite šį įtaisą, kad virvių ar grandinių negalėtų pasiekti vaikai;“

                  5)

                  jei saugos įtaisai sumontuoti, jie turi būti neprieinami reguliuoti mažiems vaikams. Be to, saugos įtaisas (-ai) neturi kelti fizinių sužalojimų pavojaus vaikams dėl, pavyzdžiui, aštrių briaunų, galimybės suspausti pirštus ar kyšančių dalių. Saugos įtaisai taip pat turi atlaikyti patvarumo ir atsparumo (dėvėjimosi) bandymus ir turi nesusidėvėti bėgant laikui dėl oro sąlygų. Saugos įtaise neturi būti galinčių atsiskirti smulkių dalių, kurios galėtų sukelti vaiko asfiksijos pavojų;

                  6)

                  virvė (-ės), grandinė (-ės), grandinėlė (-ės) ir pan. neturi turėti galinčių atsiskirti smulkių dalių, kurios galėtų kelti vaiko asfiksijos pavojų.

            3.   INFORMACIJA APIE GAMINIO SAUGĄ
      Įspėjimai turi būti pateikti aiškiai ir matomai pardavimo vietose, ant pakuotės, ant gaminio ir informacijoje naudotojui. Įspėjimuose turi būti nurodyta bent tai:

                  —

                  „Maži vaikai pasismaugdavo traukimo virvių, grandinių ir juostų, virvių, kuriomis reguliuojamas gaminys, kilpose“,

                  —

                  „Norėdami išvengti pasismaugimo ir įsipainiojimo pavojaus, laikykite virves taip, kad jų nepasiektų maži vaikai. Virvės gali apsisukti apie vaiko kaklą“,

                  —

                  „Patraukite lovas, lopšius ir baldus atokiau nuo langų užuolaidų virvių“,

                  —

                  „Nesuriškite virvių vienos su kita. Įsitikinkite, kad virvės negali susipinti ir sudaryti kilpos“.

            Įspėjimuose pateikiama atitinkama piktograma.
      Ant gaminio turi būti nurodytas gamintojo arba importuotojo ir profesionalaus montuotojo (jei toks yra) pavadinimas ar prekinis pavadinimas.
      Gaminio pakuotėje turi būti žaliuzės arba lango užuolaidos (įskaitant saugos įtaisą (-us)) surinkimo, montavimo ir saugaus naudojimo instrukcijos.
      4.   SAUGOS ĮTAISŲ, SKIRTŲ MONTUOTI PAKARTOTINAI, REIKALAVIMAI
      Vidaus žaliuzės arba virvinės lango užuolaidos, montuojamos kartu su atitinkamu saugos įtaisu (-ais), turi atitikti 2 skirsnyje nustatytus reikalavimus.
      Prie saugos įtaiso (-ų) pridedami šie įspėjimai, informacija ir instrukcijos:

                  —

                  gamintojo ar importuotojo ir profesionalaus montuotojo (jei toks yra) pavadinimas ar prekinis pavadinimas,

                  —

                  instrukcijos: „Prieš montuodami ir naudodami įtaisą įdėmiai perskaitykite šią instrukciją. Vaikai gali pasismaugti, jeigu įtaisas nebus sumontuotas teisingai. Saugokite instrukcijas tolesniam naudojimui“, „Papildomų saugos įtaisų naudojimas padės sumažinti pasismaugimo pavojų, bet negali būti laikomas visiškai pakankama apsauga nuo neprotingo elgesio“,

                  —

                  instrukcijos: „Išbandykite įtaisą, jeigu nėra naudojamas reguliariai“ ir „Pakeiskite įtaisą, jeigu jis sugedęs“,

                  —

                  įspėjimas, kad smulkių dalių atsiskyrimas galėtų sukelti vaiko asfiksiją,

                  —

                  informacija apie vidaus žaliuzės ar virvinės lango užuolaidos tipą, pagal kurį gaminys projektuojamas ir bandomas,

                  —

                  informacija apie naudojimą (tikslas ir galimi saugos įtaiso naudojimo ribojimai),

                  —

                  tikslios instrukcijos dėl teisingo įtaiso (-ų) montavimo ir vietos. Jeigu reikalingos specialios montavimo priemonės, jas turi pristatyti įtaiso (-ų) tiekėjas,

                  —

                  instrukcijose turi būti piktogramos, kad jas būtų galima geriau suprasti,

                  —

                  bet kuri su saugiu naudojimu susijusi kita informacija.